CELEX: 62008FO0056
Language: fi
Date: 2009-06-04 00:00:00
Title: Virkamiestuomioistuimen määräys (ensimmäinen jaosto) 4 päivänä kesäkuuta 2009. # Jorge de Britto Patricio-Dias vastaan Euroopan yhteisöjen komissio. # Virkamiehet - Henkilöstö - Tutkittavaksi ottamisen edellytysten selvä puuttuminen. # Asia F-56/08.

VIRKAMIESTUOMIOISTUIMEN MÄÄRÄYS (ensimmäinen jaosto)
      4 päivänä kesäkuuta 2009
      Asia F-56/08
      Jorge de Britto Patricio-Dias
      vastaan
      Euroopan yhteisöjen komissio 
      Henkilöstö – Virkamiehet – Yhteinen sairausvakuutusjärjestelmä – Huollettavana olevien lasten kuuluminen ensisijaisesti yhteisen sairausvakuutusjärjestelmän piiriin – Valitusta ei ole tehty – Tutkittavaksi ottamisen edellytysten selvä puuttuminen
      Aihe: EY 236 ja EA 152 artiklaan perustuva kanne, jossa Jorge de Britto Patricio-Dias riitauttaa komission päätöksen, jolla kieltäydyttiin
         soveltamasta hänen huollettavinaan oleviin lapsiinsa ensisijaisesti Euroopan yhteisöjen toimielinten yhteistä sairausvakuutusjärjestelmää.
         
      
      Ratkaisu: Kanne jätetään tutkimatta, koska tutkittavaksi ottamisen edellytykset selvästi puuttuvat. Kantaja velvoitetaan korvaamaan
         oikeudenkäyntikulut.
      
      Tiivistelmä
      1.      Kumoamiskanne – Kannekelpoiset toimet – Käsite – Toimet, jotka voivat vaikuttaa tiettyyn oikeudelliseen asemaan – Ainoastaan
            toimen perusteluista nostettu kanne – Tutkimatta jättäminen
      (EY 230 artikla)
      2.      Virkamiehet – Kanne – Edeltävä hallinnollinen valitus – Puuttuminen – Tutkimatta jättäminen
      (Henkilöstösääntöjen 90 ja 91 artikla)
      1.      Sellaisia toimia tai päätöksiä, jotka voivat olla kumoamiskanteen kohteena, ovat ainoastaan toimenpiteet, joilla on sitovia
         oikeusvaikutuksia, jotka voivat vaikuttaa suoraan ja välittömästi kantajan etuihin muuttamalla tämän oikeusasemaa selvästi.
         Sitä vastoin tällaisten toimien perustelut eivät voi sellaisinaan olla kumoamiskanteen kohteena, koska ne eivät ole asianosaiselle
         vastaisen toimen päätösosan välttämätön perusta.
      
      (ks. 15 kohta)
      Viittaukset:
      Ensimmäisen oikeusasteen tuomioistuin: asia T‑138/89, NBV ja NVB v. komissio, 17.9.1992 (Kok., s. II‑2181, 31 kohta)
      2.      Henkilöstösääntöjen 91 artiklan 2 kohdan mukaan virkamiehelle vastaisesta toimesta nostettu kanne voidaan ottaa tutkittavaksi
         vain, jos nimittävälle viranomaiselle on ensin tehty 90 artiklan 2 kohdassa tarkoitettu valitus siinä säädetyssä määräajassa
         ja jos tästä valituksesta on tehty nimenomainen tai implisiittinen hylkäyspäätös.
      
      (ks. 16 kohta)
      Viittaukset:
      Ensimmäisen oikeusasteen tuomioistuin: asia T‑108/99, Reggimenti v. parlamentti, 7.12.1999 (Kok. H., s. I‑A‑243 ja II‑1205,
         19 kohta)